ΓΡΑΠΤΗ ΕΡΩΤΗΣΗ E-0246/03

υποβολή: Raina Echerer (Verts/ALE)και Monica Frassoni (Verts/ALE) προς την Επιτροπή

(4 Φεβρουαρίου 2003)

Θέμα: Ραδιοτηλεοπτικά μέσα: σύντομα διαφημιστικά μηνύματα κατά τη μετάδοση αθλητικών γεγονότων στην Ιταλία

Πριν από ένα χρόνο και πλέον, η Επιτροπή έλαβε καταγγελία για την πρακτική που ακολουθούν οι ιταλικοί εμπορικοί ραδιοτηλεοπτικοί οργανισμοί — δυστυχώς δε πρόσφατα και η Rai — να διακόπτουν τη μετάδοση των ποδοσφαιρικών αγώνων με την παρεμβολή σημαντικού αριθμού σύντομων διαφημιστικών μηνυμάτων (μέχρι δεκαπέντε ανά αγώνα) ολίγων δευτερολέπτων.

Οι ευρωπαϊκές κανονιστικές διατάξεις που σαφώς παραβιάζονται με την παρεμβολή αυτών των σύντομων διαφημιστικών μηνυμάτων, περιλαμβάνονται στο κείμενο της κοινοτικής οδηγίας σχετικά με την άσκηση τηλεοπτικών δραστηριοτήτων (89/552/ΕΟΚ της 3ης Οκτωβρίου 1989)(1) στο οποίο ορίζεται σαφώς ότι η παρεμβολή διαφημίσεων στη μετάδοση αθλητικών γεγονότων που περιλαμβάνουν διαλείμματα, μπορεί να γίνεται μόνο στα διαλείμματα, δηλαδή μεταξύ πρώτου και δευτέρου ημιχρόνιου του ποδοσφαιρικού αγώνα.

Ηπόθεση των σύντομων διαφημιστικών μηνυμάτων καταδεικνύει πως η δημιουργία δεσπόζουσας θέσης στην αγορά της διαφήμισης οφείλεται εν μέρει και στις αθέμιτες πρακτικές που ακολουθήθηκαν επί σειρά ετών. Οι πρακτικές αυτές έχουν δημιουργήσει σοβαρά εμπόδια για επίδοξους νέουςποψηφίους, σε βάρος του δικαιώματος των πολιτών στην πολυφωνία της πληροφόρησης.

Πρόκειται για ένα εξαιρετικά λεπτό θέμα όσον αφορά τη δημοκρατική λειτουργία μιας χώρας και, δεδομένου ότι οι αθέμιτες αυτές πρακτικές συνεχίζονται ακόμη, πράγμα που συνεπάγεται για τους μεν ιδιωτικούς ραδιοτηλεοπτικούς σταθμούς οικονομικά πλεονεκτήματα ανερχόμενα σε αρκετές εκατοντάδες εκατομμύρια ευρώ, για τους δε ιταλούς χρήστες έκθεσής τους σεπερβολική διαφήμιση μη επιτρεπόμενη από την ευρωπαϊκή νομοθεσία, και δεδομένου ότι η Επιτροπή φαίνεται να έχει προ πολλού λάβει θέσηπέρ της καταγγελίας αυτής (βλ. εφημερίδα La Repubblica της 3.1.2003, σελ. 48),

ζητούμε από την Επιτροπή να απαντήσει στα ακόλουθα ερωτήματα:

1. Η ιταλική κυβέρνηση έχει ήδη απαντήσει στην προειδοποιητική επιστολή που της απηύθυνε η Επιτροπή (pre-infringement letter);

2. Υπάρχουν, στην ενδεχόμενη απάντησή της, στοιχεία που να διαψεύδουν την καταγγελλόμενη κατάσταση και που να μην επιτρέπουν στην Επιτροπή να προχωρήσει σε εκκίνηση της διαδικασίας για παράβαση·

3. Δεν θεωρεί η Επιτροπή ότι ανεχόμενη την για τόσο μεγάλο χρονικό διάστημα έκνομη αυτή κατάσταση, σε έναν τόσο ευαίσθητο για τη δημοκρατική ζωή της χώρας τομέα όπως αυτός των μέσων ενημέρωσης, μπορεί να θέσει σε κίνδυνο την αξιοπιστία της ως θεματοφύλακα των συνθηκών και της εφαρμογής του κοινοτικού δικαίου σε ολόκληρη την Ένωση·

(1) ΕΕ L 298 της 17.10.1989, σελ. 23.

Απάντηση της κ. Reding Εξ ονόματος της Επιτροπής

(14 Μαρτίου 2003)

Η Επιτροπή δεν έχει λάβει τελική θέση σχετικά με την καταγγελία στην οποία αναφέρονται τα αξιότιμα μέλη. Η Επιτροπή θεωρεί ότι το ζήτημα ως προς το εάν η αναφερόμενη πρακτική των ιταλικών ραδιοτηλεοπτικών οργανισμών συνιστά παράβαση της οδηγίας 89/552/ΕΟΚ του Συμβουλίου της 3ης Οκτωβρίου 1989 για το συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά με την άσκηση τηλεοπτικών δραστηριοτήτων απαιτεί την ενδελεχή εξέταση. Όπως δηλώνεται ορθώς στη γραπτή ερώτηση, η Επιτροπή απηύθυνε επιστολή στις ιταλικές αρχές ζητώντας από αυτές ναποβάλουν τις παρατηρήσεις τους.